b'\n_START_ARTICLE_\nRait Pallo\n_START_PARAGRAPH_\nRait Pallo (s\xc3\xbcndinud 10. septembril 1974 Tallinnas) on eesti murdmaasuusataja, rogainija, triatleet ja seiklussportlane.\n_START_SECTION_\nHaridus\n_START_PARAGRAPH_\nL\xc3\xb5petas 1992. aastal Tallinna Liivalaia Keskkooli, 2000. aastal Estonian Business Schooli \xc3\xa4rijuhtimise eriala bakalaureuse kraadiga ja 2008. aastal Tallinna Tehnika\xc3\xbclikooli \xc3\xa4rirahanduse ja arvestuse eriala sotsiaalteaduste magistri kraadiga.\n_START_SECTION_\nT\xc3\xb6\xc3\xb6\n_START_PARAGRAPH_\nRait Pallo on Swedbank AS juhatuse liige, krediidi- ja operatsiooniriski divisjoni direktor.\n_START_SECTION_\nSporditulemused\n_START_PARAGRAPH_\nHarrastanud murdmaasuusatamist, rogaini, triatloni ja seiklussporti._NEWLINE_Rait Pallo on viiekordne Tartu Nelik\xc3\xbcrituse v\xc3\xb5itja (2006, 2007, 2010, 2011, 2012). Osalenud murdmaasuusatamise Maailma Karika etappidel. Aastatel 2009\xe2\x80\x932015 oli ta Eesti Suusaliidu juhatuse liige._NEWLINE_2014. aastal tuli ta krosstriatlonis Eesti meistriks._NEWLINE_Rogaini maailmameistriv\xc3\xb5istlustel on ta v\xc3\xb5itnud h\xc3\xb5beda ja 2 pronksi, Euroopa meistriv\xc3\xb5istlustel kulla ja 2 pronksi. 2010. aasta rogaini MMil Uus-Meremaal Cheviotis v\xc3\xb5itis ta koos Karli Lamboti ja T\xc3\xb5nu Lillelaidiga pronksi. 2013. aasta rogaini MMil Venemaal Pihkva oblastis v\xc3\xb5itis ta koos Timmo Tammem\xc3\xa4ega meeskondade arvestuses h\xc3\xb5beda. 2015. aasta rogaini MMil Soomes Kiilop\xc3\xa4\xc3\xa4l v\xc3\xb5itis ta koos Timmo Tammem\xc3\xa4ega pronksi. Rogaini Euroopa meistriv\xc3\xb5istlustel v\xc3\xb5itis ta 2014. aastal kulla koos Timmo Tammem\xc3\xa4ega ning 2010. ja 2011. aastal pronksi koos Karli Lamboti ja T\xc3\xb5nu Lillelaidiga._NEWLINE_Osalenud ka seiklusspordiv\xc3\xb5istlustel.'